Tahaks jooksma minna, ilmad on head,  aga suurel meisterplaanil on teatud vead.  Keeruline IT-ajastu, mitmekülgsed probleemid,  kindlasti lihtsad, aga võhikul ees arusaamatud skeemid.  Vanasti panid USB-vidina vusserile külge ja korras,  nüüd aga juhib mind miski muu, nagu valitsuskord Andorras.  Selles suhtes, et nagu tõesti, mida fakki, mis terminal?  Oleks siis kõik  seletatud, aga õpetused on laialivalguvad nagu mõni seminar.  Ja mis üldse saab raske olla selles, et tunda ära USB-pulk?  Sa oled arvuti, tark kast, mitte hapukurk!  Mind ajab närvi see, et ma ei saa teha seda, mida ma soovin.  Tahan mängijale uut muusikat, aga ei saa, ükskõik mida ma ka proovin.  Ning täitsa lõpp juba, kui frikkin idiootne on see volüümi värk.  Ma vajutan mute'i, aga mitte midagi ei toimu, ilmub vaid see märk,  aga heli kostub endiselt edasi nagu nalja  ja ülla-ülla, keda siis ei viiks see endast välja?  Eriti arvestades, et ma pole midagi teinud, et see nii oleks  või no, okei-okei, jagame süü pooleks,  aga ma tahaks siis jätta lahenduse ka sinu hooleks,  sest dsiisus kraist, ma olen proovinud juba kõike,  lugenud sadu netis guugeldades leitud teksti lõike.  Tahaks teha nipsu ja probleem võiks olla kadunud.  Ma hakkan juba tagasi tahtma seda raha, mis ma siia olen ladunud.  Ohjah...nagu hüüdja hääl kõrbes ja nii  nõmeda probleemi tõttu.  Varsti vist peangi su viima ära sinna Kõppu.  Nagu Matu rääkis, seal saaks sulle kiire surma.  Davai, pingviin Linux! Võta end kokku, ma ei tahaks sulle lõppu nii kurba.